REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

01 Broj: 06-2/37-14

28. maj 2014. godine

B e o g r a d

ZAPISNIK

PRVE SEDNICE ODBORAZA OBRAZOVANjE, NAUKU, TEHNOLOŠKI RAZVOJ

I INFORMATIČKO DRUŠTVO,

ODRŽANE 28. MAJA 2014. GODINE

Sednica je počela u 13,00 časova.

Sednici je, saglasno članu 25. stav 2. Poslovnika Narodne skupštine, predsedavao Riza Halimi, narodni poslanik.

Sednici su prisustvovali članovi Odbora: Marko Atlagić, Milena Bićanin, Jelisaveta Veljković, Dijana Vukomanović, Aleksandra Jerkov, Nevenka Milošević, Žarko Obradović, Vladimir Orlić, Olena Papuga, Nebojša Petrović, Mileta Poskurica, Ninoslav Stojadinović i Ljubiša Stojmirović.

Sednici je prisustvovao Arpad Fremond (Anamarija Viček), zamenik člana Odbora.

Sednici Odbora prisustvovao je Milan Korać, zamenik prisutnog člana Odbora (Jelisaveta Veljković).

Sednici nisu prisustvovali članovi Odbora Irena Aleksić i Milan Knežević,niti njihovi zamenici.

Predsedavajući je saglasno članu 80. stav 1. Poslovnika Narodne skupštine konstatovao da su ispunjeni uslovi za rad i odlučivanje, a zatim je nastavio rad prema određenom

D n e v n om r e d u

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda – **Izbor predsednika Odbora**

Vladimir Orlić, član Odbora, predložio je narodnog poslanika mr Aleksandru Jerkov za predsednika Odbora.

**Odbor je jednoglasno izabrao mr Aleksandru Jerkov za predsednicu Odbora za obrazovanje, nauku, tehnološki razvoj i informatičko društvo**.

Aleksandra Jerkov, zahvalila je na poverenju i preuzela predsedavanje sednicom. Ukazala je na najvažnije nadležnosti u radu Odbora i naglasila da očekuje punu podršku svih članova u budućem radu. Takođe je izrazila nadu da će Odbor doprineti donošenju najboljih zakonskih rešenja iz oblasti obrazovanja, nauke, tehnološkog razvoja, informatičkog društva i drugih oblasti koje su u njegovoj nadležnosti.

Druga tačka dnevnog reda – **Izbor zamenika predsednika Odbora**

Aleksandra Jerkov, predsednca Odbora, predložila je narodnog poslanika prof. dr Ljubišu Stojmirovića za zamenika predsednika Odbora.

**Odbor je jednoglasno** **podržao predlog i** **izabrao narodnog poslanika Ljubišu Stojmirovića za zamenika predsednika Odbora za obrazovanje, nauku, tehnološki razvoj i informatičko društvo**.

Sednica je završena u 13, 20 časova.

SEKRETAR PREDSEDNICA

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Dragomir Petković mr Aleksandra Jerkov